ΘΕΜΑ 4
Το Υπουργείο Εσωτερικών για τις ανάγκες των εξετάσεων για την απόκτηση ιθαγένειας έχει δεσμεύσει 150 αίθουσες διαφορετικής χωρητικότητας σε σχολικά συγκροτήματα σε ολόκληρη τη χώρα. Ο αριθμός των επιτηρητών που απαιτούνται ανά αίθουσα, καθορίζεται από το πλήθος των εξεταζόμενων που βρίσκονται σε αυτή, σύμφωνα με τον παρακάτω πίνακα: 
	Άτομα που εξετάζονται
	Αριθμός επιτηρητών ανά αίθουσα

	μέχρι και 10
	2

	από 11 μέχρι και 21
	3

	περισσότερα από 21
	4


Να αναπτύξετε πρόγραμμα σε Python το οποίο:
4.1 Για κάθε αίθουσα να διαβάζει τα ονόματα των εξεταζόμενων που θα βρίσκονται σε αυτήν και να υπολογίζει το πλήθος των επιτηρητών που απαιτούνται για αυτήν. Η διαδικασία της εισαγωγής των ονομάτων για κάθε αίθουσα τερματίζεται μόλις εισαχθεί ως όνομα εξεταζόμενου το "0000". Να θεωρήσετε ότι η καταχώρηση των ατόμων για κάθε αίθουσα είναι σωστή και δεν υπάρχει περίπτωση να παραβιάζεται η χωρητικότητα κάποιας αίθουσας.
Μονάδες 8
4.2 Να εμφανίζει στην οθόνη το πλήθος των επιτηρητών που απαιτούνται για κάθε αίθουσα για τη διενέργεια των εξετάσεων.
Μονάδες 2
4.3 Να εμφανίζει στην οθόνη το πλήθος των εξεταζόμενων και το πλήθος των επιτηρητών που απαιτούνται συνολικά για τη διενέργεια των εξετάσεων.
Μονάδες 8
4.4 Να εμφανίζει στην οθόνη το μεγαλύτερο πλήθος εξεταζόμενων που θα εξεταστούν σε μια από αυτές τις αίθουσες. Να θεωρήσετε ότι το μεγαλύτερο πλήθος είναι μοναδικό. 

Για να είναι εμφανής η ύπαρξη της ίδιας εσοχής, συστήνεται οι μαθητές στο γραπτό τους να σημειώνουν τις εντολές που ανήκουν στο ίδιο μπλοκ με μία κάθετη γραμμή μπροστά από αυτές. Παράδειγμα:

while x<4:
b=b+1
a=a*x
print a, x
if b%2 == 0:
x=x+1
print x
print b




